02014R1394 — LV — 01.01.2018 — 002.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:









▼B

KOMISIJAS DELEĢĒTĀ REGULA (ES) Nr. 1394/2014

(2014. gada 20. oktobris),

ar kuru izveido izmetumu plānu dažām pelaģiskajām zvejniecībām, kas darbojas dienvidrietumu ūdeņos







1. pants

Priekšmets

Šī regula precizē, kā šīs regulas pielikumā norādītajās zvejniecībās no 2015. gada 1. janvāra ir pildāms Regulas (ES) Nr. 1380/2013 15. panta 1. punktā paredzētais izkraušanas pienākums dienvidrietumu ūdeņos, kas definēti minētās regulas 4. panta 2. punkta d) apakšpunktā.

2. pants

Izdzīvotības atbrīvojums

Atkāpjoties no Regulas (ES) Nr. 1380/2013 15. panta 1. punkta, izkraušanas pienākumu nepiemēro Eiropas anšova, stavridu, stavridas Trachurus murphyi un makreles nozvejām, kas gūtas nerūpnieciskā zvejā ar riņķvadu. Visas šādas nozvejas drīkst atlaist ūdenī ar nosacījumu, ka zvejas rīks nav pilnībā pacelts uz kuģa.

▼M2

3. pants

De minimis atbrīvojumi

Atkāpjoties no Regulas (ES) Nr. 1380/2013 15. panta 1. punkta, drīkst izmest šādus daudzumus:

a) 2018. gadā līdz 6 % un 2019. un 2020. gadā līdz 5 % no putasu gada kopējās nozvejas rūpnieciskajās pelaģisko traleru zvejniecībās, kad specializētajā zvejā ICES VIII rajonā putasu zvejo, izmantojot pelaģisko trali ar traļu durvīm (OTM), un uz kuģa apstrādā, lai iegūtu surimi pamatsastāvdaļu;

b) 2018. gadā līdz 6 % un 2019. un 2020. gadā līdz 5 % no garspuru tunzivs gada kopējās nozvejas, kas specializētajā zvejā ICES VIII rajonā gūta lielo pelaģisko sugu zvejniecībās, kurās izmanto pāru pelaģisko trali (PTM);

c) 2018., 2019. un 2020. gadā līdz 4 % no Eiropas anšova, makreles un stavridu gada kopējās nozvejas, kas Eiropas anšova, makreles un stavridu specializētajā zvejā ICES VIII rajonā gūta pelaģisko traleru zvejniecībās, kurās izmanto pelaģisko trali ar traļu durvīm (OTM);

d) 2018., 2019. un 2020. gadā līdz 4 % no stavridu un makreles gada kopējās nozvejas un 2018., 2019. un 2020. gadā līdz 1 % no Eiropas anšova gada kopējās nozvejas, kas stavridu, makreles un Eiropas anšova specializētajā zvejā ICES VIII, IX un X rajonā un CECAF 34.1.1., 34.1.2. un 34.2.0. zonā gūta ar riņķvadiem (PS).

▼B

4. pants

Minimālais saglabāšanas references izmērs

Minimālais saglabāšanas references izmērs Eiropas anšovam (Engraulis encrasicolus) ICES IX zonā un CECAF 34.1.2. zonā ir 9 cm.

▼M1

Atkāpjoties no Regulas (EK) Nr. 850/98 XII pielikuma, ICES VIIIc rajonā un ICES IX apakšapgabalā nozvejotu stavridu (Trachurus spp.) minimālais saglabāšanas references izmērs attiecībā uz 5 % no Spānijas un Portugāles attiecīgajām kvotām minētajos apgabalos ir 12 cm. Minēto 5 % robežās xávega zvejā – nerūpnieciskā zvejā, kurā izmanto no krasta velkamus vadus, – ICES IXa rajonā 1 % no Portugāles kvotas nozvejas drīkst būt par 12 cm īsāki īpatņi.

▼B

5. pants

Stāšanās spēkā

Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

▼M2

To piemēro no 2015. gada 1. janvāra līdz 2020. gada 31. decembrim.

▼B

Šī regula uzliek saistības kopumā un ir tieši piemērojama visās dalībvalstīs.









PIELIKUMS

Zvejniecības, uz kurām attiecas šīs regulas noteikumi par izkraušanas pienākuma izpildi

1. Zvejniecības ICES VIII zonā







Kods Pelaģiskās zvejas rīks Mērķsugas, kam noteiktas kvotas PS Riņķvadi Stavridas, makrele, brētliņa, Eiropas anšovs PTM Pelaģiskie pāra traļi Stavridas, makrele, Eiropas anšovs, garspuru tunzivs OTM Pelaģiskie traļi ar traļu durvīm Stavridas, makrele, Eiropas anšovs, garspuru tunzivs, putasu LHM/LTL/BB Rokas āķu rindas un makšķerkāta āķu rindas (mehanizētas), laivas zvejai ar ēsmu, velcējamas āķu rindas Garspuru tunzivs, makrele

2. Zvejniecības ICES IX zonā







Kods Pelaģiskās zvejas rīks Mērķsugas, kam noteiktas kvotas PS Riņķvadi Stavridas, makrele, Eiropas anšovs LHM/LTL/BB Rokas āķu rindas un makšķerkāta āķu rindas (mehanizētas), laivas zvejai ar ēsmu, velcējamas āķu rindas Garspuru tunzivs, makrele LL Āķu jedas Garspuru tunzivs GND/SB Nerūpnieciskā zveja Stavridas

3. Zvejniecības ICES X zonā







Kods Pelaģiskās zvejas rīks Mērķsugas, kam noteiktas kvotas LHP/BB Laivas zvejai ar ēsmu Garspuru tunzivs LLD Āķu jedas Garspuru tunzivs PS Nerūpnieciskā zveja ar riņķvadu Stavrida Trachurus murphyi

4. Zvejniecības CECAF 34.1.1., 34.1.2., 34.2.0. zonā